text: Convocatòria de la VI Olimpíada de Filosofia de Catalunya |
  ← Ja tenim el cartell de la VI Olimpíada de Filosofia!
  Entrevista a Nemrod Carrasco al Barcelona Pensa →
  Convocatòria de la VI Olimpíada de Filosofia de Catalunya
  Publicat el 3 de novembre de 2018 per olimpiada1
  Amb algunes novetats que ja vam anunciar, convoquem la VI Olimpíada de Filosofia, una proposta per a alumnes de secundària dels centres educatius de Catalunya promoguda per la Societat Catalana de Filosofia, amb el suport de la Facultat de Filosofia de la UB i del Centre de Cultura Contemporània de Barcelona, i organitzada per professorat de filosofia de secundària. La informació general per a la participació en les diferents modalitats la podeu trobar a les Bases en aquest mateix bloc.
  El tema de l'Olimpíada de Filosofia 2019 és Realitat i aparença en el món actual. Proposem el següent llistat de preguntes com a orientacions a l'hora de treballar el tema:
  Hi ha una única realitat?
  La realitat és tal i com se'ns apareix?
  És el món actual un món d'aparences i poca realitat?
  Allò aparent ens condueix a allò real?
  Hi ha diverses realitats (objectiva, subjectiva, intersubjectiva, combinada amb virtual) i una única aparença?
  Construïm la realitat i construïm l'aparença?
  L'aparença sempre enganya?
  Allibera l'aparença o esclavitza?
  La realitat és més important per les nostres vides?
  L'aparença ens fa més sensibles a la realitat?
  Podem conèixer la realitat o només l'aparença?
  Es pot confondre allò real amb allò virtual?
  La realitat virtual, és realitat o aparença?
  Tot el que sabem de la realitat és una interpretació?
  Tenim criteris per diferenciar la realitat del que no ho és?
  És la realitat una al·lucinació compartida?
  Són les noves cavernes un refugi contra la realitat?
  Són les xarxes socials el fonament de l'escepticisme en l'actualitat?
  Podem identificar els fets en el món actual?
  És possible conèixer la realitat en un món de fake news i postveritat?
  És més rellevant per la vida la realitat virtual que la material?
  Dissertació per a alumnes de Batxillerat
  Dilema moral per a alumnes de 4t d'ESO
  Les inscripcions s'han de fer al formulari que trobareu a l'enllaç corresponent a l'apartat Convocatòria 2019 del blog a partir del 5 de novembre de 2018 i fins al 31 de gener de 2019.
  Un alumne: 30€ (una única modalitat)
  Dos alumnes: 45€ (de diferents modalitats o de la mateixa)
  Tres o quatre alumnes: 60 € (dos de cada modalitat o dos d'una i un d'altra)
  Cinc o sis alumnes: 75€ (tres modalitats)
  Set o vuit alumnes: 90€ (quatre modalitats)
  Per ingressar l'import de la quota cal seguir les instruccions del formulari d'inscripció. Els centres podran obtenir la factura en el moment de la inscripció, sempre que triïn l'opció de pagament amb tarja Visa.
  Certificat d'Activitat de Formació Permanent
  El professorat responsable de la participació dels alumnes del seu centre en qualsevol modalitat, podrà sol·licitar el Certificat d'Activitat de Formació Permanent (30h). L'Olimpíada ha estat reconeguda com a tal pel Departament d'Ensenyament en Resolució del 19/10/2018. Un cop finalitzada l'Olimpíada 2019, a partir del dia 1 d'abril de 2019, el professorat interessat en obtenir el Certificat haurà d'enviar un missatge a inscripcions.olimpiada.cat@gmail.com.
  La primera fase de participació de les modalitats de dissertació i de dilema moral tindrà lloc el dia 14 de març de 2019 de 17 a 19:30 h. a la Sala Gran de la Facultat de Filosofia de la UB.
  17-17:30 h: Acreditació dels participants. Lliurament dels diplomes de participació de centre i dels obsequis.
  17:30 h: Benvinguda. Lliurament de dilema i pregunta.
  17:45 h: Realització de la dissertació i del dilema.
  19:15 h: Lliurament de dissertacions i dilemes.
  El lliurament dels treballs en fotografia i en vídeo tindran com a data límit aquest mateix dia. El procediment de lliurament es troba especificat en les bases corresponents.
  Es comunicaran els finalistes per a la defensa oral de les diferents modalitats entre els dies 23 i 25 de març en aquest bloc i també per correu electrònic al professorat dels alumnes seleccionats.
  La defensa oral dels finalistes de les diferents modalitats serà pública i tindrà lloc al hall del CCCB el dia 30 de març de 2019.
  L'horari previst es comunicarà als finalistes i es difondrà en aquest bloc.
  Els guanyadors seran els representants catalans que participaran en l'Olimpiada Filosófica de España que es celebrarà a Màlaga els dies 26, 27 i 28 d'abril.
  És molt important que el professorat posi en coneixement de l'alumnat participant aquestes dates i compti amb el seu compromís que, en cas de guanyar, participarà en la fase final espanyola de l'Olimpíada i s'asseguri de la seva disponibilitat a viatjar en aquestes dates.
  Desena i última sessió del Curs de didàctica i temàtic El poder del mite
  Novena sessió del Curs de didàctica i temàtic El poder del mite
  Arxius Selecciona el mes març 2020 febrer 2020 gener 2020 desembre 2019 novembre 2019 octubre 2019 setembre 2019 agost 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 juliol 2018 maig 2018 març 2018 febrer 2018 gener 2018 desembre 2017 octubre 2017 setembre 2017 agost 2017 abril 2017 març 2017 febrer 2017 novembre 2016 octubre 2016 juny 2016 abril 2016 març 2016 febrer 2016 gener 2016 setembre 2015 agost 2015 juny 2015 maig 2015 abril 2015 febrer 2015 gener 2015 desembre 2014 novembre 2014 octubre 2014 abril 2014 febrer 2014 octubre 2013 abril 2013